สืบเนื่องจากเรื่องร้องเรียนมอเตอร์ไซค์จอดหน้าโครงการใหม่ในลาดพร้าวซ. 1 ขอร้องเรียนและกรุณาขอความร่วมมือระหว่างเขตและตำรวจทีนะคะ
1) เข้าใจว่าส่วนหนึ่งเป็นงานของตำรวจตามที่เขตแจ้ง และขอบคุณทางเขตค่ะที่ให้เทศกิจลงมาดู แต่กลับรายงานมาว่าไม่พบ แต่ดิฉันมาแถวนี้ทีไร ก็พบสภาพเดิมๆตามที่ร้องเรียนทุกที (ภาพร้องเรียนส่งครั้งนี้เกิดราว 11.00น. ของวันที่ร้องเรียน) จึงไม่แน่ใจว่าเข้าตรวจสอบกี่โมง 
2) ขอความกรุณาไม่โบ้ยกันไปมาได้มั้ยคะ แต่ช่วยประสานงานซึ่งกันและกัน เพราะส่วนหนึ่งการจอดของไรเดอร์มาจากร้านค้าตึกแถว ร้องเรียนกับใครก็จัดการอะไรไม่ได้ มันไม่ใช่ที่ของใครหรือบริษัทนายทุนใดมาจอดเป็นฮับรอออเดอร์เลย ตรงนี้ประชาชนทุกคนมีสิทธิ์ใช้ คนเดินในซอยนี้ก็ไม่มีที่จะเดินอยู่แล้ว มาจอดอีกก็กลายเป็นว่าต้องเดินตรงรถวิ่ง รถเองขับสวนกันก็ไม่ได้ พอมีจยย. จอดปักหัว ท้ายรถจยย. ยื่นออกจากเสาไฟฟ้าแบบนี้
3) ขอความกรุณาทางกทม. เป็นตัวแทนประชาชนพูดคุยกับทางบริษัทผู้ให้บริการของเหล่าไรเดอร์ด้วยค่ะ น่าจะเป็นวิธีที่ดีที่สุด
4) เหตุการณ์ที่จอดรัวแบบนี้เกิดขึ้นตั้งแต่เดือนมิถุนายน ก่อนหน้านี้ก็เรียบร้อยดี มีบ้างประปาย แต่ไม่ใช่ถึงกับเป็นดงไว้รับออเดอร์แบบนี้ นอกจากมารับอาหารจากร้านค้าแล้ว ตอนนี้กลายเป็นจุดจอดไว้กดรับออเดอร์ไปแล้ว
5) ซอยนี้มันก็เน่ามามาก อย่าเพิ่มจุดเน่ากันแบบนี้อีกเลยค่ะ ประชาชนมีสิทธิ์ใช้ทางเหมือนกัน